recursal/SuperWikiNEXT-32B huggingface dataset:
**Boom Boom Rocket** on Bizarre Creationsin kehittämä rytmipeli, joka on julkaistu vuonna 2007 Xbox 360:lle Xbox Live Arcade-palvelussa.

Pelaaminen
----------

Pelissä on tavoitteena laukoa ilotulituksia musiikin tahdissa. Ylälaidassa on elämämittari, joka nousee tai laskee pelaajan onnistuneiden ja epäonnistuneiden painallusten perusteella. Pelin pisteytys muodostuu osumien määrästä ja osumatarkkuudesta. Tulos ilmaistaan kirjaimilla A/B/C/D. Jokaisessa kappaleessa on kolme ilotulitustyyppiä, jotka vapautetaan laukomalla erikoisraketteja. Pelissä on kolme pelityyppiä: peruspeli, kestävyyspeli ja harjoittelupeli. Lisäksi pelissä on visualisointitila, jossa peli muodostaa ilotulituksia omista musiikkitiedostoista näitä toistettaessa.

Ääniraita
---------

Pelissä on 10 kappaletta, jotka ovat klassisesta musiikista tehtyjä remixejä. Teosten sovittaja on Ian Livingstone.

Pelin mukana tulevat kappaleet:

* Smooth Operetta (Léo Delibes: Kukkaduetto)
* Rave New World (Antonín Dvořák: Sinfonia nro 9 Uudesta maailmasta)
* William Tell Overload (Gioacchino Rossini: Wilhelm Tell (ooppera) )
* Hall of the Mountain Dude (Edvard Grieg: Vuorenkuninkaan luolassa)
* 1812 Overdrive (Pjotr Tšaikovski: Juhla-alkusoitto 1812)
* Valkyries Rising (Richard Wagner: Valkyyria (ooppera) )
* Tail Light Sonata (Ludwig van Beethoven: Pianosonaatti nro 14 Kuutamo)
* Carmen Electric (Georges Bizet: Carmen)
* Game Over Beethoven (Ludwig van Beethoven: Sinfonia nro 5 Kohtalonsinfonia)
* Toccata and Funk (Johann Sebastian Bach: Toccata ja fuuga d-molli, BWV 565)

Ladattavan *Rock Packin* kappaleet:

* Sting of the Bumble Bee (Nikolai Rimski-Korsakov: Kimalaisen lento)
* Explode to Joy (Ludwig van Beethoven: Sinfonia nro 9 Oodi ilolle)
* Sugar High (Pjotr Tšaikovski: Pähkinänsärkijä)
* Eine Kleine Rochtmusik (Wolfgang Amadeus Mozart: Eine Kleine Nachtmusik)
* Cannon in D (Johann Pachelbel: Kaanon)

Pelin saatavuus
---------------

Peli on ladattavissa Xbox 360:lle Xbox Live Marketplacelta hintaan 800 Microsoft Points. Peli on myös Arcade-pelille harvinaisesti saatavilla levyllä. Boom Boom Rocket on yksi viidestä pelistä Xbox Live Arcade Compilation Discillä. Muut ovat *Feeding Frenzy*, *Luxor 2*, *Pac-Man Championship Edition* ja *UNO*. Peliin julkaistiin päivitys marraskuussa 2007. Tämä lisäsi tuen kitaroille ja nosti A-tasoon vaadittavaa osuma- ja tarkkuusprosenttia, eli vaikeutti peliä. Samoihin aikoihin julkaistiin *Rock Pack*, joka tuo lisää 5 kappaletta. Lisäosa on saatavilla hintaan 250 Microsoft Points.

Saavutukset
-----------

Pelissä on Arcade-pelille normaalit 12 saavutusta, joista tulee 200 GS. Saavutusohjepalveluissa peli on arvioitu vaikeudeltaan vaativaksi.

Lähteet
-------

* Bizarre Creations
* Achieve 360 Points
* Xbox 360 Achievements

Aiheesta muualla
----------------

* *Boom Boom Rocket* MobyGamesissa (englanniksi)
**BMW 3-sarjan Compact** on BMW:n vuosina 1994–2004 valmistama alemman keskiluokan kolmeovinen hatchback, joka perustuu tekniikaltaan 3-sarjaan. Mallin seuraajaksi tuli BMW 1-sarja.

BMW E36/5 (1994–2000)
---------------------

BMW E36 -mallisarjan Compact esiteltiin vuonna 1994. Akseliväli oli samanpituinen kuin sedanissa, mutta taka-akselilla käytettiin monivarsituennan sijaan yksinkertaisempaa rakennetta. Samoin kojelauta poikkesi muista korimalleista ja oli yksinkertaisempaa mallia.

Mallivalikoiman muodostivat aluksi 1,6-litrainen (102 hv) 316i ja 1,8-litrainen (140 hv) 318ti. Syksyllä 1995 esiteltiin dieselmalli 317tds 1,7-litraisella (90 hv) moottorilla. Seuraavana keväänä 318ti sai uuden 1,9-litraisen (140 hv) moottorin.

Syksyllä 1996 malli koki pienen kasvojenkohotuksen, jossa siihen tehtiin uudistuksia esimerkiksi etupuskuriin ja -säleikköön. Seuraavana vuonna markkinoille tuli 323ti, jossa oli kuusisylinterinen 2,5-litrainen (170 hv) moottori. Vuoden 1999 alussa 316i-malliin tuli sama 1,9-litrainen moottori kuin 318ti-mallissa, mutta teho oli pudotettu 105 hevosvoimaan. 

Facelift-mallin BMW E36/5.

BMW E46/5 (2001–2004)
---------------------

BMW E46 -mallisarjan Compact esiteltiin keväällä 2001. Malli oli sedania 21 senttimetriä lyhyempi pituudeltaan, mutta koska akseliväli oli sama, ei takaistuintiloissa ollut merkittävää eroa. Compactin keulan muotoilu erosi muista korimalleista, takavalot puolestaan olivat läpinäkyvät. Sisätilat eivät eronneet muista korimalleista, mutta sisustusvärivalikoimassa oli pirteämpiä värisävyjä. Alusta oli säädetty hieman normaalia jäykemmäksi. 310-litrainen tavaratila oli esimerkiksi Volkswagen Golfia pienempi. Takaistuimet kääntämällä tila kasvoi 1 100-litraiseksi.

Compactin mallivaihtoehdot olivat aluksi 316ti ja 325ti. 316ti:n moottori oli aivan uusi 1,8-litrainen Valvetronic, jonka järjestelmässä kaasuläppä oli jätetty pois ja polttoaineen annostelu hoitui pelkästään imuventtiilien avulla. Moottori oli 115 hevosvoiman tehoinen ja varsin taloudellinen. Dieselmalleja ei otettu lainkaan Suomen tuontiohjelmaan. Vuodesta 2003 lähtien 325ti-malliin sai kuusivaihteisen SMG-II-sekventaalivaihteiston.

Vuonna 2003 takavalojen lasit muuttuivat läpinäkyvistä punaisiksi. Myös takaluukun kansi vaihtui uuteen, jossa oli aiempaa leveämpi poikittainen lista rekisterikilven yläpuolella.

Lähteet
-------

1. 1 2 3 4  BMW 3 Series Compact (1994–2001) used car review *RAC Drive*. Viitattu 16.12.2021. (englanniksi)
2. 1 2  BMW 3-sarja E46 (1998–2006) Ajovalo.net. Viitattu 16.12.2021.

Aiheesta muualla
----------------

* Kuvia tai muita tiedostoja aiheesta **BMW 3-sarjan Compact** Wikimedia Commonsissa
**Ekojärvi** on Sastamalan kaupungin alue ja kylä Pirkanmaan maakunnassa. Ekojärvi sijaitsee Sastamalan itäosassa Lantulan ja Sammaljoen välissä aivan Vesilahden tuntumassa.

Ekojärvellä sijaitsee samanniminen järvi, joka laskee kaivettua kanavaa pitkin Ekojokeen. Alue on harvaanasuttua ja metsäistä, jota pirstovat pienet peltopalstat. Kylän asutus seurailee tiestöä. Aikaisemmin Ekojärven rannalla on ollut kymmeniä tiloja. Alueella on nykyään vähäistä maanviljelyä.

Ekojärvi ei ole Sastamalan maarekisterikylä, vaan sen on ollut pitkään muiden kylien kuten Isojärven takamaita. Perimätiedon mukaan Ekojärvellä olisi ollut isovihan aikaan piilopirtti. Käytännössä Ekojärven kylä on syntynyt kun siellä ollut torppariasutus itsenäistyi 1900-luvun alussa. Ekojärvi sai oman kansakoulun vuonna 1910, ja se lakkautettiin 1960-luvulla. Palvelut ovat hävinneet Ekojärveltä; kylässä käy enää vain kirjastoauto.

Lähteet
-------

1. ↑  Kansalaisen karttapaikka Maanmittauslaitos. Viitattu 14.4.2016. [vanhentunut linkki]
2. 1 2  Lantulan seudun kyläsuunnitelma 2006 (pdf) Lantulan kyläyhdistys.  Arkistoitu 4.3.2016. Viitattu 14.4.2016.
3. ↑  Suomen taloudellinnen kartta 1930: Tyrvää (jpg) Timo Meriluodon verkkosivut:  Maanmittauslaitos. Viitattu 14.4.2016.

Aiheesta muualla
----------------

* Lantulan ja Ekojärven seutu ajassa muuttuneessa: *Pietilä, Esko*. Vammala: Tyrvään seudun kotiseutuyhdistys, 1997. ISBN 951-9279-32-6.
**Fukoku kyōhei** (jap. 富国強兵, "rikas maa, vahva armeija") oli Japanin kansallinen tunnuslause Meiji-kaudella. Se korvasi aiemman sloganin *sonnō jōi*. Se on alun perin otettu muinaisesta kiinalaisesta *Zhànguó cè* -historiakirjasta taistelevien läänitysvaltioiden aikakaudelta.

Tunnuslause oli Meiji-johtajien tavoitteiden keskiössä: se sisälsi ajatuksen kauaskantavasta politiikasta, jonka tavoitteena oli muuttaa japanilainen yhteiskunta kilpailukykyiseksi lännen kanssa. Se sai alkunsa Iwakura-lähetystöstä Eurooppaan ja toi ilmi kansallisen politiikan sisällön lisäksi ajan kansainvälisen politiikan ahnaan luonteen. Lähetystössä mukana olleet Ōkubo Toshimichi ja Itō Hirobumi pyysivät apua Saksan kanslerilta Otto von Bismarckilta, jonka neuvot vakuuttivat Meiji-johtajat sotilaallisesti ja taloudellisesti vahvan Japanin sekä nationalismin tarpeesta maan itsenäisyyden säilyttämiseksi. 

Lännen imitoiminen ei kaiken kaikkiaan helpottanut jännitteitä Japanin ja lännen välillä. Se oli pikemminkin merkki siitä, että Japani hyväksyi ajan reaalipolitiikan. Japanin kasvava kauppa ja teollistuminen valjastettiin taisteluun lännen vaikutusvaltaa vastaan, jotta Japanista tulisi taloudellisesti ja sotilaallisesti tarpeeksi vahva noustakseen tekijäksi imperialismissa. 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Fukoku kyōhei
**BMW G20** on BMW 3-sarjan seitsemännen sukupolven malli, jota on valmistettu vuodesta 2018 lähtien. Se korvasi edeltäneen F30-mallin.

BMW 3-sarja (G20) 2018–
-----------------------

BMW G20 esiteltiin sedan-korisena Pariisin autonäyttelyssä lokakuussa 2018. Se perustuu samalle CLAR-pohjalevylle kuin esimerkiksi suurempi 5-sarja (G30). Edeltäjäänsä verrattuna malli on kasvanut hieman kokoa, lisäksi tavaratilaa on 36 litraa aiempaa enemmän. Farmarimalli Touring on edeltäjäänsä 76 millimetriä pidempi, 16 millimetriä leveämpi ja kahdeksan millimetriä korkeampi. Akseliväli kasvoi 41 millimetrillä.

Vuoden 2019 Euro NCAP -kolaritestistä G20 sai tulokseksi täydet viisi tähteä.

Alkuvaiheessa bensiinimallit olivat 320i (184 hv) ja 330i (258 hv). Dieselvalikoiman muodostivat 318d (150 hv), 320d (190 hv) ja 330d (265 hv), joista keskimmäisen yhteyteen on saatavana neliveto.

BMW 3-sarjan farmari (G21).Urheilullinen M3 esiteltiin syksyllä 2020. Se erottuu ulkonäöltään selkeästi perusmalleista, sillä keulan ilme suurikokoisella, vertikaalisella etusäleiköllä on samanlainen kuin 4-sarjassa (G22). Kuusisylinterisen 3,0-litraisen moottorin teho on 480 hevosvoimaa. Voimansiirtona on kuusivaihteinen manuaalivaihteisto ja vetotapana takaveto. Competition-versiossa teho on nostettu 510 hevosvoimaan, ja kyseisessä mallissa on kahdeksanportainen automaattivaihteisto. M3 on saatavana takavetoisen lisäksi myös nelivetoisena. Lisäksi ensimmäistä kertaa siitä tulee saataville farmarikorinen malli. 

BMW M3 Competition

Lähteet
-------

1. ↑  BMW:n uusi 3-sarja on yksi Pariisin autonäyttelyn helmistä – Täysin uusi, mutta edelleen tuttu *Tekniikan Maailma*.  2.10.2018. Viitattu 7.9.2019.
2. ↑  New 2019 BMW 3 Series revealed: specs, pics and prices *Auto Express*.  3.10.2018. Viitattu 10.10.2018. (englanniksi)
3. ↑  Koeajo: BMW 330d xDrive Touring – ajamisen ilo kohtaa reissaamisen riemun *Moottori*.  29.7.2019. Viitattu 7.9.2019.
4. ↑  BMW 3-sarja 2019 Euro NCAP. Viitattu 14.10.2019. (englanniksi)
5. ↑  Kun itsevarmuus katoaa: uusi BMW 3-sarja saa muistelemaan menneitä *Moottori*.  2.10.2018. Viitattu 7.9.2019.
6. ↑  Uudet BMW M3 ja BMW M4 julki – 480 hevosvoiman sedan alkaen 130 630 euroa *Moottori*.  23.9.2020. Viitattu 27.9.2020.
7. ↑  Ennusmerkit pitivät paikkansa: myös BMW M3 Touring tulee vääräleukana *Moottori*.  6.9.2020. Viitattu 27.9.2020.

Aiheesta muualla
----------------

* Kuvia tai muita tiedostoja aiheesta **BMW 3-sarja (G20)** Wikimedia Commonsissa
**Mustafa Qureshi** (urduksi: مصطفی قریشی, sindhiksi: مُصطفي قريشي; s. 11. toukokuuta 1938 Hyderabad) on pakistanilainen näyttelijä. Hän on näytellyt yli 600 elokuvassa.

Ura
---

Ennen näyttelijän uraansa Mustafa Qureshi työskenteli Radio Pakistanissa juontajana. Hän ajautui näyttelijäksi sattuman kautta, kun tuleva elokuvaohjaaja Raza Mir, näyttelijä Asif Raza Mirin isä, nappasi hänet tekeillä olevaan elokuvaansa *Laakhon Mein Ek* (1967). Qureshin tunnetuin rooli on Noori Natt elokuvassa *Maula Jatt* (1979). Qureshin roolityypiksi muotoutui pikkurikollinen, antagonisti, jonka pääasiallisin tehtävä on saada protagonistit näyttämään mahdollisimman hyveellisiltä.

Qureshin äidinkieli on sindhi, ja hän puhuu erinomaisesti urdua. Hän tuli kuitenkin tunnetuksi elokuvista, joiden kielenä on pandžabi.

Valikoitu filmografia
---------------------

* Laakhon Mein Ek (1967)
* Andleeb (1969)
* Maula Jatt (1979)
* Lal Aandhi (1979)
* Ghulami (1985)
* Jeeva (1995)
* Sargam (1995)
* Chief Sahib (1996)
* Zill-e-Shah (2008)
* Wohti ley ke jaani ay (2010)
* Shareeka (2012)
* Sultanat (2014)

Lähteet
-------

1. 1 2 3  Interview: The actor par excellence Dawn. Viitattu 4.7.2019.
**BMW E12** on BMW 5-sarjan ensimmäisen sukupolven malli, jota valmistettiin vuosina 1972–1981. Se korvasi edeltäneen 1500/1600/1800/2000-malliston (*Neue Klasse*) ja seuraajaksi tuli BMW E28.

BMW 5-sarja (E12) 1972–1981
---------------------------

Syksyllä 1972 esitelty 5-sarja oli ensimmäinen BMW-malli, jonka mallisarja muodostui yhdestä numerosta. Samaa nimeämisjärjestelmää noudattivat myös muutamaa vuotta myöhemmin esitellyt 3-sarja (E21), 6-sarja (E24) ja 7-sarja (E23). Myös mallien muotoilussa oli huomattavan paljon samoja piirteitä.

Vuonna 1976 malli koki pienen kasvojenkohotuksen. Konepelti muotoiltiin uudelleen ja siihen tuli aiempaa korostetumpi kohouma. Takavaloista tuli leveämmät ja polttoainetankin luukku siirtyi peräosasta tavanomaisempaan paikkaan auton sivulle.

Facelift-mallin BMW E12.
Malliston huipulle esiteltiin Frankfurtin autonäyttelyssä 1979 urheilullinen M535i, jossa oli kuusisylinterinen 3,5-litrainen (215 hv) moottori.

BMW M535i

Lähteet
-------

1. ↑  BMW History: The M535i *BMW Blog*.  7.1.2015. Viitattu 5.5.2019. (englanniksi)

Aiheesta muualla
----------------

* Kuvia tai muita tiedostoja aiheesta **BMW 5-sarja (E12)** Wikimedia Commonsissa
**Santana** on kunta Portugalille kuuluvalla autonomisella Madeiran saarella. Siellä on arviolta 6 992 asukasta (vuonna 2015) ja sen pinta-ala on 95,6 neliökilometriä.

Kunta on nimetty Pyhän Annan (port. *Santa Ana*) mukaan. Se sijaitsee Madeiran pääsaaren pohjoisreunalla. Kunnan pääelinkeinot ovat maatalous ja matkailu. Kunnassa sijaitsee Madeira Theme Park, jossa matkailija voi perehtyä Madeiran ja Porto Santon historiaan ja nykypäivään. Santanassa ovat myös kuuluisat olkikattotalot.

Historia
--------

Santanan asutus sai alkunsa vuoden 1550 tienoilla. Paikalliset olivat alkujaan kotoisin Pohjois-Portugalin Minhon alueelta, joka tunnetaan myös nimellä Braga. Paikallisilla onkin nimitys *Bragados* heidän alkuperästään johtuen. Kolonisaation alussa aluetta jakoivat aateliset ja porvarit. Sekä aatelisia että maanviljelijöitä tarvittiin maaston muokkaamiseen viljelytiloja varten. Santanan kirkonkylä perustettiin kuninkaallisella asetuksella 4. kesäkuuta 1552. Samalla São Jorgen koloniaalinen hallintoalue lakkautettiin, ja hallinto siirrettiin Santa Anan kappeliin. Santana sai kaupunkistatuksen 1. tammikuuta 2001.

Lähteet
-------

1. 1 2 3 4  Portugal: Administrative Division Citypopulation.de. Viitattu 5.11.2016.
2. ↑  Santana Madeira.Best. Viitattu 01.05.2023. (englanniksi)

Aiheesta muualla
----------------

* Kuvia tai muita tiedostoja aiheesta **Santana** Wikimedia Commonsissa

Olkikattotalo, joista Santana on kuuluisa.
Madeira Madeiran kunnat

* Calheta
* Câmara de Lobos
* Funchal
* Machico
* Ponta do Sol
* Porto Moniz
* Porto Santo
* Ribeira Brava
* Santa Cruz
* Santana
* São Vicente
**Mustafa I** (1591 – 20. tammikuuta 1639) (arabiaksi: مصطفى الأول) oli Osmanien valtakunnan sulttaani vuosina 1617–1618 ja 1622–1623.

Mustafa I oli sulttaani Mehmed III:n ja tämän vaimon Handan Sultanan poika. Hän vietti suurimman osan lapsuudestaan ja nuoruudestaan isoveljensä Ahmed I:n vankina. Veljensä kuoleman jälkeen Mustafa I:stä tuli sulttaani, mutta pian ilmeni, että oli ilmeisesti henkisesti häiriintynyt. Hänen kerrottiin olleen vainoharhainen ja käyttäytyneen omituisesti. Hän myös pelkäsi niin suuresti vallankaappausta, että hän teloitti jopa omia lapsiaan. Lisäksi Mustafa I oli erittäin uskonnollinen ja vietti vapaa-aikaansa lukien jatkuvasti Koraania. Hän myös väitti olevansa pyhä mies ja nähneensä Allahin lähettämiä näkyjä. Hänen alamaisensa lopulta kyllästyivät häneen ja syöksivät hänet vallasta. Mustafa I vangittiin ja uudeksi sulttaaniksi valittiin hänen veljenpoikansa Osman II.

Osman II yritti epäonnistuneesti rajoittaa janitsaarien valtaoikeuksia, minkä seurauksena raivostuneet janitsaarit teloittivat hänet ja nostivat Mustafa I:n takaisin valtaan. Hänen valtakautensa ei kuitenkaan kestänyt pitkään, sillä kansalaiset eivät hyväksyneet hallitsijakseen mielenvikaista ihmistä. Mustafa I vapautettiin tehtävistään ja hänet otettiin jälleen vangiksi. Hänen veljenpojastaan Murat IV:stä tuli uusi sulttaani, ja Mustafa I menehtyi äkilliseen sairauskohtaukseen vuonna 1639.

Lähteet
-------

* Stoneman, Richard: *Matkaopas historiaan: Turkki*. Gloucestershire: Puijo, 1993. ISBN 951-579-033-6.

### Viitteet

1. ↑  Stoneman, s. 152


|  |  |  |
| --- | --- | --- |
| Edeltäjä:**Ahmed I** | **Osmanien sulttaani** | Seuraaja:**Osman II** |

|  |  |  |
| --- | --- | --- |
| Edeltäjä:**Osman II** | **Osmanien sulttaani** | Seuraaja:**Murat IV** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Kreikka
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef
* İslâm Ansiklopedisi

 |

 |
**Ekokatastrofi** tai **ympäristökatastrofi** tarkoittaa maailmanlaajuista tai ainakin laajamittaista ekosysteemin luhistumista. Puhekielessä sillä viitataan usein ympäristöön kohdistuviin suuronnettomuuksiin, kuten öljytankkerin karilleajoon. Tunnettuja ekokatastrofeja ovat olleet muiden muassa Tšernobylin ydinvoimalaonnettomuus vuonna 1986, Bhopalin hyönteismyrkkytehtaan onnettomuus vuonna 1984 ja Meksikonlahden öljyonnettomuus vuonna 2010.

Katso myös
----------

* Ympäristöongelma
* Ympäristöekologia

Lähteet
-------

1. ↑  Ympäristötieteet:ekokatastrofi (revid:342841) Tieteen termipankki. Viitattu 11.12.2014. (englanniksi)
2. ↑  Kielitoimiston sanakirja: Ympäristökatastrofi *kielitoimistonsanakirja.fi*. Viitattu 11.12.2014.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ekokatastrofi**.
* Ympäristökatastrofi saavutti huippunsa: Araljärven pääallas kuivui kokonaan (29.9.2014) (yle.fi)
* USA:n historian suurin ympäristökatastrofi – Oikeus: Täysin tietoinen riski (9/2014) (uusisuomi.fi)
**Kalevi Juhani Kalliomäki** (s. 15. maaliskuuta 1941) on Oulun yliopistosta vuonna 2004 eläkkeelle jäänyt mittaustekniikan emeritusprofessori.

Henkilötiedot ja opinnot
------------------------

Kalevi Kalliomäki syntyi Kauhajoella 1941 liikemies, pienviljelijä Tauno Kalliomäen ja Anni Kalliomäen (o.s. Leppinen) perheeseen. Ylioppilaaksi hän valmistui Kankaanpään yhteiskoulusta vuonna 1960 ja sitten Teknillisestä korkeakoulusta (TKK) diplomi-insinööriksi vuonna 1965, tekniikan lisensiaatiksi vuonna 1967 ja tekniikan tohtoriksi vuonna 1969.

Sotilasarvoltaan Kalevi Kalliomäki on reservin insinööriluutnantti vuodelta 1972.

Ammattiura
----------

Kalevi Kalliomäki toimi Teknillisessä korkeakoulussa assistenttina 1965–1968, sähkötekniikan apulaisprofessorina 1970–1975 sekä dosenttina vuodesta 1976 alkaen. Oulun yliopiston sähkötekniikan vt. professorina hän toimi 1968–1970 ja sitten mittaustekniikan professorina vuodesta 1975 alkaen aina vuoteen 2004 eli eläkkeelle jäämiseensä saakka. Sähkötekniikan osaston johtajana hän toimi useaan eri otteeseen. Jo vuodesta 1976 alkaen Kalevi Kalliomäen ja Matti Karraksen professuurit muodostivat perustan Oulun yliopiston sähkötekniikan osaston mittaustekniikan laitoksen toiminnalle.

Lisäksi Kalliomäki on ollut Metrologian neuvottelukunnan jäsen, Keksintösäätiön hallituksen jäsen, Suomen Akatemian teknisten tieteiden toimikunnan puheenjohtaja ja tieteen keskustoimikunnan jäsen 1989–1991, Suomalaisen tiedeakatemian jäsen sekä Teknisten tieteiden akatemian jäsen.

Kalevi Kalliomäellä on julkaissut mittaustekniikasta, erityisesti tarkkuusmittauksista, sekä lääketieteellisestä tekniikasta. Hänellä on patentteja, joita muun muassa Vaisala Oyj, Outokumpu Oyj, sekä Topvawe Oy ovat hyödyntäneet.

Emeritusprofessori Kalevi Kalliomäki toimii edelleen metrologian alan asiantuntijana, Mittatekniikan keskuksen Aika ja taajuus -alueella.

Kalliomäki on Suomalaisen Tiedeakatemian jäsen.

Lähteet
-------

* Autio, V.-M. (toim.). Suomen professorit. Finlands professorer. Professoriliitto 2000, s. 470–471. ISBN 951-95189-6-7
* Heikura, I. (toim.) 2005. Sähkötekniikan ensimmäiset vuosikymmenet Oulun yliopistossa. Julkaisija: Avanti Management Oy. Painopaikka: Kalevaprint Oy, Oulu. ISBN 952-91-9216-9

### Viitteet

1. ↑

Aiheesta muualla
----------------

* Mikkola, A. 2002. Sähkötekniikan kasvua uhkaa Oulussa opiskelijapula. Sanomalehti Kaleva, 25.4.2002 HighTechForum -haastattelu[vanhentunut linkki]
* Nurmi-Rättö, I. 2005. Karkaussekunnin verran lisäaikaa. Tiimalasi. Mittatekniikan keskuksen tiedotuslehti 2/2005, s. 18. Sekunti lisäaikaa -juttu

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
	+ 2

 |

 |
**Mustaboniitti** (*Euthynnus lineatus*) on tonnikalojen tribukseen kuuluva makrillikala. Sen kutu ajoittuu Meksikon seuduilla kesä-elokuulle.

Koko ja ulkonäkö
----------------

Mustaboniitin pituus on enimmillään 80–85 cm ja paino noin 9 kg.

Kalan vartalo ja pää ovat selän puolelta kylkiviivan yläpuolelta mustat. Mustalla puolella on harmaita pituussuuntaisia raitoja, jotka ulottuvat ensimmäisen selkäevä puolivälistä pyrstöön. Keskiviivan alapuolella vartalo on hopeanharmaa. Vatsaevien ja rintaevien välissä on 1–2 mustaa pilkkua. Päästä vain kiduskannet ovat hopeanharmaat. Ensimmäinen selkäevä on sinertävänharmaa, toinen selkäevä ja peräevä ovat ruskehtavanharmaita. Vatsaevät ovat hopeanharmaat, rintaevät, eväkkeet ja pyrstöevä ovat mustat.

Levinneisyys
------------

Mustaboniitti on itäisen Tyynenmeren kala. Sen levinneisyysalue ulottuu Kalifornian San Simeonista Galápagossaarille ja Perun pohjoisosien vesille. Havaijilta on saatu kaksi mitä ilmeisimmin harhailevaa yksilöä, jotka osoittavat, että mustaboniitti voi vaellella pitkiäkin matkoja.

Mustaboniitti suosii selvästi lämpimiä meriä eikä viihdy alle 22–23-asteisissa vesissä. Vastakuoriutuneet poikaset vaativat vähintään 26 asteen lämpötilan. Mustaboniitit muodostavat suuria parvia boniitin ja keltaevätonnikalan kanssa.

Ravinto
-------

Mustaboniitti on vahva petokala, jonka ruokavalio muistuttaa useiden sen lähisukulaisten ruokavalioita, johon kuuluu lajia itseään pienempiä kaloja, mustekaloja, äyriäisiä ja niin edelleen. Siispä mustaboniitit kilpailevat ravinnosta muiden petokalojen kanssa.

Kalastus
--------

Mustaboniitilla ei ole suurta taloudellista merkitystä, joten sitä pyytävät lähinnä urheilukalastajat.

Lähteet
-------

* Antal Vida, Tamás Kótai, 365 kalaa. H. F. Ullmann, 2006. ISBN 978-3-8331-2547-8.
* Euthynnus lineatus *FishBase*. R. Froese ja D. Pauly (toim.). (englanniksi)

### Viitteet

1. ↑  Collette, B. Acero, A. Canales Ramirez, C. Cardenas, G. Carpenter, K.E. Di Natale, A. Guzman-Mora, A. Montano Cruz, R. Nelson, R. Schaefer, K. Serra, R. & Yanez, E.: *Euthynnus lineatus* *IUCN Red List of Threatened Species. Version 2013.1*.  2011. International Union for Conservation of Nature, IUCN, Iucnredlist.org. Viitattu 9.8.2013. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1999309
* CoL: 3DDKY
* FishBase: 98
* Fossilworks: 352577
* GBIF: 5208567
* iNaturalist: 182487
* IRMNG: 10158978
* ITIS: 172405
* IUCN: 170320
* NCBI: 507566
* Plazi: B7D6CD50-C650-A382-C959-07CF84C84881
* WoRMS: 273806
* ZooBank: 894A62B7-FDA0-4901-9785-8A3E47499396

 |

 |
**Kalevi "Kal" Jaakko Holsti** (s. 1935 Geneve) on kanadansuomalainen politiikan tutkija ja professori.

Holstin vanhemmat olivat Suomen ulkoministeri Rudolf Holsti ja Liisa Annikki Franssila. Hän oli Suomen kansalainen vuoteen 1956 saakka. Kalevi Holsti suoritti tohtoritutkinnon (Doctor of Philosophy) Stanfordin yliopistossa. Hän työskenteli vuodesta 1962 alkaen Brittiläisen Kolumbian yliopistossa Vancouverissa ja *Liu Institute for Global Issues*-tutkimuslaitoksessa. Hän on nykyisin Brittiläisen Kolumbian yliopiston emeritusprofessori (*University Killam Professor Emeritus*). Holsti on ollut Royal Society of Canadan jäsenenä vuodesta 1983 ja Suomen Tiedeakatemian jäsenenä vuodesta 2005. 

Kalevi Holstin vanhempi veli Ole Holsti (1933–2020) oli politiikan ja konfliktien tutkija ja professori.

Lähteet
-------


Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Kalevi Holsti 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Suomi (KANTO)
* Yhdysvallat
* Ruotsi
* Tšekki
* Alankomaat

 |
|  |
| Muut | 
* IdRef

 |

 |
**Jahtihämähäkit** (Sparassidae, aikaisemmin Heteropodidae) on hämähäkkeihin kuuluva heimo ja Sparassoidea-yläheimon ainoa jäsen. Heimoon kuuluu 1009 tunnettua lajia kaikkiaan 82 suvussa. Lähes kaikki lajit ovat trooppisia ja subtrooppisia. Erityisen tyypillisiä ne ovat Australiassa.

Jahtihämähäkit ovat pitkäraajaisia hämähäkkejä, joiden raajat kaartuvat tyypillisesti eteenpäin. Ruumis on yleensä litistynyt sopeumana väijymiseen puunrunkojen alla tai kaarnan raoissa. Silmiä on kahdeksan. Useat lajit ovat väritykseltään harmaita tai ruskeita, mutta värikkäämpiä poikkeuksiakin löytyy. Naaras munii noin 200 munaa koteloon, jota se vartioi syömättä kunnes poikaset ovat kuoriutuneet.

Jahtihämähäkit eivät kudo verkkoja vaan saalistus perustuu väijymiseen. Saaliseläimet ovat lähinnä muita selkärangattomia. Ne elävät pääasiassa puiden rungoilla, kaarnan alla ja karikkeessa. Useimmat lajit elävät vähintään kaksi vuotta. Eräät jahtihämähäkkilajit lukeutuvat hämähäkkeihin, joiden kosiorituaaleihin kuuluu äänen tuottaminen.

Monet heimon lajit ovat varsin suurikokoisia. Laosin luolista vuonna 2001 kuvattu *Heteropoda maxima*, jonka raajojen kärkiväli voi olla 30 cm, on kookkain tunnettu pihtileukaisten hämähäkkien osalahkon laji. Vaikka joidenkin lajien purema voi olla tuskallinen, heimossa ei tiedetä olevan ihmiselle vaarallisen myrkyllisiä lajeja.

Suomessa, kuten muuallakin Pohjois-Euroopassa, heimoa edustaa vain viherhämähäkki (*Micrommata virescens*).

Lähteet
-------

1. ↑  Peter Jäger: First results of a taxonomic revision of te SE Asian Sparassidae (Araneae) European Society of Arachnology.  Arkistoitu 26.4.2012. Viitattu 5.11.2010. (englanniksi)
2. ↑
3. ↑   (Arkistoitu – Internet Archive)
4. ↑
5. ↑   (Arkistoitu – Internet Archive)

Aiheesta muualla
----------------

* Laji.fi: Sparassidae
* Luettelo maailman jahtihämähäkkilajeista (englanniksi)
* Encyclopedia of Life (EOL): Sparassidae (englanniksi)
* ITIS: Sparassidae (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q11721
* Wikispecies: Sparassidae
* ADW: Sparassidae
* AFD: Sparassidae
* BioLib: 58998
* BOLD: 181608
* BugGuide: 6928
* CoL: GF8
* EoL: 180
* EPPO: 1HTEPF
* Fauna Europaea: 10691
* Fauna Europaea (new): bc407703-eabb-43fa-9a50-4ad7db3d9aa0
* Fossilworks: 57492
* GBIF: 5647
* iNaturalist: 47867
* IRMNG: 108191
* ITIS: 871540
* NBN: NBNSYS0100005555
* NCBI: 152923
* NZOR: 4529bb02-c33d-4dfa-983a-314e3354085c
* Plazi: 57416FA8-DF96-6F54-AD27-C128D8842E33
* WSC: urn:lsid:nmbe.ch:spiderfam:0056

 |

 |
**Colossal Cave Adventure** (tunnetaan myös **ADVENT** tai **Adventure** tai **Colossal Cave**) oli ensimmäinen tekstiseikkailupeli. Pelin alkuperäisen koodin kirjoitti Will Crowther vuosien 1975–1976 aikana tehdäkseen tyttärilleen ajanvietettä avioeron jälkeen. Hän suunnitteli pelin oikean, Kentuckyssa sijaitsevan luolan pohjalta. Don Woods löysi Crowtherin jättämän koodin ja laajensi peliä huomattavasti vuoteen 1977 mennessä lisäämällä muun muassa itse keksimiänsä paikkoja sekä pelaajalle tulostaulukon ja inventaarion.
Crowther teki pelin Fortranilla PDP-10:lle. Woods julkaisi version pelistä Stanfordin tekoälylaboratoriossa 3. kesäkuuta 1977.

Keväällä 1977 eräät opiskelijat MIT:llä reagoivat peliin kehittämällä *Zorkin* ja perustamalla yrityksen nimeltä Infocom. Infocomin tekstiseikkailupelit olivat myöhemmin 1980-luvulla myyntimenestyksiä. Muita pelistä vaikuttuneita olivat Scott Adams, joka perusti Adventure Internationalin, ja Ken ja Roberta Williams, jotka perustivat Sierra On-Linen. Williamsit tuottivat ensimmäisen graafisen seikkailupelin, *Mystery Housen*, 1980, kun Roberta oli jäänyt "koukkuun" *Adventureen*.

Don Woods ja Will Crowther on palkittu Game Developers Choice Awards -pioneeripalkinnolla pelin kehittämisestä.

Pelaaminen
----------

Peliä pelataan lukemalla tilannetta kuvaavia tekstejä ja syöttämällä lyhyitä komentoja pulmien ratkomiseen (esimerkiksi "light lamp", suom. *sytytä lamppu*).

Vaikutus
--------

Vastaavan tyyliset tekstiseikkailut olivat suosittuja 1980-luvulla ja myöhemmissä peleissä mukana oli grafiikkaa. Tekstiseikkailut herättivät kiinnostuksen interaktiiviseen fiktioon mahdollisena kirjallisuuden muotona.

Pelissä esiintyneet lauseet tulivat osaksi hakkerikulttuuria.

Lähteet
-------

1. 1 2 3 4 5 6 7  Jerz, Dennis: Somewhere Nearby is Colossal Cave: Examining Will Crowther's Original "Adventure" in Code and in Kentucky *Digital Humanies Quarterly*.  2007. Viitattu 11.7.2011. (englanniksi)
2. 1 2  Eric S. Raymond: A brief history of Colossal Cave Adventure *catb.org*. Viitattu 5.7.2022. (englanniksi)

Aiheesta muualla
----------------

* *Adventure* MobyGamesissa (englanniksi)
* Colossal Cave Adventure (englanniksi)
* Baf's Guide to the IF Archive, monta ladattavaa versiota pelistä. (englanniksi)
**Jahir Alejandro Barraza Flores** (s. 17. syyskuuta 1990 Ciudad Delicias, Meksiko) on meksikolainen jalkapalloilija, joka pelaa hyökkääjänä Ykkösen FF Jarossa. Aiemmin hän on pelannut Meksikon sarjoissa.

Jahir Barrazan pelaajaura alkoi Meksikon sarjoissa kaudella 2007-2008 4. korkeimmalta sarjatasolta. Sen jälkeen hän siirtyi tammikuussa 2009 maan pääsarjassa pelanneen Club Atlasin riveihin. Ensimmäisen vuodet hän pelasi seuran reservijoukkueessa 3. sarjatasolla vuodet 2008-2011 eli kolme kautta. Sen jälkeen hän siirtyi pääsarjassa pelaavaan Atlasin kokoonpanoon vuosiksi 2010-2015 eli viiden kauden ajan. Kaudella 2014-2015 hän pelasi toisessa pääsarjajoukkueessa Leones Negros de la UdeG. Seuraava kaudet menivät 2. sarjatason Club Necaxassa, Atlético San Luisissa ja Venados FC:ssä.

Vuonna 2019 Jahir Barraza siirtyi Yhdysvaltoihin UCL:n San Antonio FC:n riveihin, josta hän jatkoi samana vuonna Suomeen Ykkösessä pelanneen FF Jaron hyökkääjäksi.

Lähteet
-------

1. ↑  Walter Moore palaa Jaroon FF Jaro 23.1.2019.

Aiheesta muualla
----------------

* Jahir Barraza Medio Tempon sivuilla
* Jahir Barraza Soccerwayn sivuilla
**David López Moreno** (s. 10. syyskuuta 1982 Logroño, La Rioja, Espanja) on espanjalainen jalkapalloilija, pelipaikaltaan keskikenttäpelaaja. Hän edustaa Englannin toiseksi korkeimmalla sarjatasolla mestaruussarjassa pelaavaa Brighton & Hove Albionia.

Ura
---

López liittyi pamplonalaisen Osasunan junioreihin kaudella 2000–2001. Hän nousi seuran edustusjoukkueeseen kaudella 2004–2005 ja debytoi Espanjan korkeimmalla sarjatasolla Primera Divisiónissa 17. lokakuuta 2004 ottelussa Albaceteä vastaan. Seuraavalla kaudella hän vakiinnutti paikkansa joukkueen avauskokoonpanossa ja teki kuusi maalia, kun Osasuna ylsi sarjassa Mestarien liigan karsintapaikkaan oikeuttaneeseen neljänteen sijaan.

Kauden 2006–2007 Mestarien liigasta Osasuna putosi jo karsintavaiheessa, mutta UEFA-cupissa joukkue pääsi välieriin asti. López pelasi 11 UEFA-cupin ottelussa ja teki kolme maalia.

Kesäkuussa 2007 López siirtyi kuuden miljoonan euron kaupassa toiseen baskiseuraan Athleticiin. Athleticin kanssa hän ylsi Espanjan cupin Copa del Reyn loppuotteluun kaudella 2008–2009 ja sitä kautta kauden 2009–2010 Eurooppa-liigaan.

Lähteet
-------

1. 1 2  Traspaso de David López  27.6.2007. CA Osasuna.  Arkistoitu 19.6.2010. Viitattu 31.7.2010. (espanjaksi)
2. 1 2  Player Athletic Club. Viitattu 31.7.2010. (englanniksi)
3. ↑  Histórico Copa de la UEFA CA Osasuna.  Arkistoitu 5.9.2011. Viitattu 31.7.2010. (espanjaksi)
4. ↑  Players UEFA. Viitattu 31.7.2010. (englanniksi)

Aiheesta muualla
----------------

* David Lópezin esittely Athleticin sivustolla (englanniksi)
* David Lópezin tilastot BDFutbol-sivustolla (englanniksi)
* David Lópezin tilastot Transfermarkt-sivustolla (englanniksi)
BMW 319
**BMW 319** on vuosina 1934–1937 valmistettu automalli. 319-mallia valmistettiin yhteensä vain 6468 yksilöä. 319:n seuraaja vuonna 1937 oli BMW 320-malli.

Autolehdistö, esimerkiksi englantilainen *Motor Sport* -lehti kehui BMW 319:n ajo-ominaisuuksia sekä 319:n tehokkaamman urheilumallin suorituskykyä. 319 on vakaa ajettava mutkaisillakin teillä. Ohjaus toimii hyvin.[1]

Etupyörissä on erillisjousitus. Edessä on poikittainen lehtijousi ja takana pitkittäiset lehtijouset. Kaikissa neljässä pyörässä on rumpujarrut. Sisustus on vaalea. Kojetaulun mittarit ovat valkopohjaiset kuten myös painikkeet ja katkaisimet.[1]

BMW 319:ssä on 1911 cm³ 6-sylinterinen rivimoottori. Tehoa on 33 kW /3750 r/min (eli 45 hv). 319:n urheilumallissa on moottorista otettu enemmän tehoa, 55 hv eli 40,5 kW. Vaihteita on neljä.[1]

319:n huippunopeus on noin 115-120 km/t. *Motor Sport* -lehden mittauksessa BMW 319 kiihtyi 16-80 km/t 15 sekunnissa ja 16-96 km/t 21 sekunnissa.[1]

Lähteet
-------

1. 1 2 3 4  Mobilisti 7/2013, sivu 106 (tilausnumero, ei irtonumerossa)
**David Lytton** (21. huhtikuuta 1948 – 11. tai 12. joulukuuta 2015), aiemmin **David Keith Lautenberg**, ruumiin löytymisen jälkeen tunnettu nimellä **Neil Dovestone**, oli brittiläinen mies, joka löydettiin kuolleena Saddleworthin nummialueelta Pohjois-Englannista joulukuussa 2015. Hänen kuolemansa sai huomiota mediassa, sillä ruumista ei aluksi kyetty tunnistamaan.

Ruumiin löytyminen
------------------

Nummelta löydetyn miehen todettiin saaneen tappavan annoksen strykniiniä, jonka seurauksena hänen uskottiin tehneen itsemurhan. Hänen arvioitiin olleen noin 65–75 vuotta vanha, noin 180 senttimetriä pitkä, kaljuuntuva ja hieman laihahko. Miehen uskottiin oleskelleen Pakistanissa vain hetkeä ennen kuolemaansa, sillä hänen reisiluussaan oli metallinen osa, joita on saatavilla vain Pakistanissa, sekä strykniinipurkki, jossa oli englannin lisäksi urdun kieltä. Tästä huolimatta valtiolla ei ollut mitään tietoja hänestä. Myöskään Iso-Britannialla tai muilla mailla ei ollut tietoja hänen sormenjäljistään. 

Hänet nähtiin matkustamassa Lontoon metrossa rautatieasemalle, josta hän matkusti junalla Manchesteriin 11. joulukuuta 2015. Samana päivänä hän käveli nummelle, jossa hänet nähtiin viimeisen kerran elossa.

Hänen katoamispaikkansa vieressä oli tapahtunut vakava lento-onnettomuus vuonna 1949. Tämän seurauksena hänen epäiltiin olleen onnettomuuden selviytyjä Stephen Evans. Myöhemmin Evans kuitenkin otti yhteyttä poliisiin kertoakseen olevansa elossa.

Tunnistus ja muu tutkinta
-------------------------

Tammikuussa 2017 mies tunnistettiin 67-vuotiaaksi David Lyttoniksi, joka oli paria päivää ennen kuolemaansa matkustanut Pakistanin Lahoresta Heathrow’n lentoasemalle Lontooseen. Hänen kerrottiin asuneen eteläisessä Lontoossa vuoteen 2006 asti, kun hän muutti Pakistaniin. Hän oli aiemmin työskennellyt metronkuljettajana sekä kasinon työntekijänä. Lyttonin entisen naisystävän mukaan hän oli kiinnostunut uskonnoista, ja tämä omistikin usean Koraanin. 
Miehen tunteneet ja nähneet henkilöt kertoivat, että Lytton eli varsin minimalistisesti ja nautti yksinolosta.

Lyttonin naisystävä Maureen Toogood oli toipumassa kohtauksesta tämän tunnistuksen aikana ja kuoli vuonna 2020.

Lähteet
-------

1. ↑  Hannah Al-Othman: Inquest into mystery man's death on hold after police make no progress *Evening Standard*.  25.8.2016. Viitattu 18.11.2022. (englanniksi)
2. ↑  Body on the Moor *www.bbc.co.uk*. Viitattu 18.11.2022. (englanniksi)
3. ↑  Aimee Belmore: Police investigating Greenfield moors death mystery go global for answers *Saddleworth Independent*.  26.1.2016. Viitattu 18.11.2022. (englanniksi)
4. ↑  Saddleworth Moor mystery man identified *BBC News*.  26.1.2017. Viitattu 18.11.2022. (englanniksi)
5. ↑  Beth Abbit: Live: Inquest into David Lytton, found dead on moor *Manchester Evening News*.  15.3.2017. Viitattu 18.11.2022. (englanniksi)
6. ↑  Tribute to Maureen Toogood, 1947 - 2020 *Tribute to Maureen Toogood, 1947 - 2020*. Viitattu 18.11.2022. (englanniksi)
**BMO Field** (myös **National Soccer Stadium**) on Kanadan Torontossa sijaitseva jalkapallostadion. Se toimii MLS-liigassa pelaavan Toronto FC:n sekä Kanadan jalkapallo- ja rugby union -maajoukkueiden kotikenttänä. Stadion on nimetty Bank of Montrealin päätoiminimen BMO Financial Groupin mukaan, mutta Kansainvälisen jalkapalloliiton FIFA:n alaisissa otteluissa siitä käytetään nimeä National Soccer Stadium eli Kansallisstadion. 

BMO Field valmistui vuonna 2007 kaupungin keskustan länsipuolelle, Ontariojärven rannalla sijaitsevalle Exhibition Placen alueelle. Täsmälleen samalla paikalla on aikaisemmin toiminut neljä vanhempaa stadionia. Niistä viimeisin oli vuonna 1999 purettu Exhibition Stadium, joka toimi muun muassa baseballjoukkue Toronto Blue Jaysin kotikenttänä. BMO Fieldillä on pelattu vuoden 2007 jalkapallon alle 20-vuotiaiden MM-kilpailujen otteluita ja se on yksi naisten alle 20-vuotiaiden MM-kilpailujen näyttämöistä vuonna 2014. Stadionilla tullaan pelaamaan myös vuoden 2015 naisten MM-lopputurnauksen otteluita.

Lähteet
-------

* BMO Fieldin kotisivut

Aiheesta muualla
----------------

* Kuvia tai muita tiedostoja aiheesta **BMO Field** Wikimedia Commonsissa
**BMW 4-sarja** on BMW:n valmistama automalli. Malli on syntynyt BMW 3-sarjan coupé- ja avomallien siirtämisestä omaksi sarjaksi.

Ensimäinen sukupolvi
--------------------

Vuoden 2016 F32.
Ensimmäisen sukupolven F32 oli tuotannosssa 2013–2020.

Toinen sukupolvi
----------------

Vuoden 2020 G22.
Toisen sukupolven G22 korvasi ensimmäisen sukupolven vuonna 2020.

BMW M4
------

BMW M4 GT3 vuonna 2022.
M-versio on BMW M -osaston versio 4-sarjalaisesta.

F32-malliin perustuva F82 on esitelty vuonna 2014.

G22-malliin perustuva G82 on tullut vuonna 2021.

BMW M4 DTM on DTM-sarjan kilpailuversio DTM-sarjaan. M4:stä on lisäksi GT3- ja GT4-sääntöjen mukaiset kilpailuversiot BMW M4 GT3 ja BMW M4 GT4.

BMW i4
------

i4 (G26) on 4-sarjaan perustuva sähköauto.

Alpina
------

Alpinan B4 ja D4 perustuvat BMW:n 4-sarjaan.

Lähteet
-------

1. ↑  Jake Lingeman: BMW featuring 2-series, M3, M4 and i-series at Detroit auto show *autoweek.com*.  15.12.2013. Viitattu 16.1.2023. (englanniksi)
2. ↑  BMW M4 Coupe Generations *carbuzz.com*. Viitattu 16.1.2023. (englanniksi)

Aiheesta muualla
----------------

* Kuvia tai muita tiedostoja aiheesta **BMW 4-sarja** Wikimedia Commonsissa
Aspindzan vuoristoa Etelä-Georgiassa.
**Georgian maantiede** kertoo Georgian maantieteeseen liittyvistä asioista. Georgia sijaitsee Kaukasian alueella.

Maanmuodot
----------

Noin puolet maan pinta-alasta on vuoristoalueita, jotka ovat yli tuhannen metrin korkeudessa. Georgian alueella on Iso-Kaukasuksen eteläosa, jonka korkeimmat huiput ovat 5 068 metriä korkea Škhara ja 5 033 metriä korkea Kazbek, sekä Pienestä Kaukasuksesta luoteinen osa. Maan keskiosassa sijaitseva Suramin vuorijono on vedenjakaja. Maan länsiosassa virtaa joki nimeltä Rioni, joka laskee Mustaanmereen, ja maan itäosassa joki nimeltä Kura laskee Kaspianmereen. Keskellä Suramin vuorijonoa on Suramin sola, missä on vesistöalueita.

Ilmasto
-------

Maan ilmasto vaihtelee alueittain suuresti. Iso-Kaukasus suojaa suurinta osaa maan alueesta kylmiltä pohjoistuulilta. Lännestä tulevat tuulet tuovat mukanaan lämmintä ja kosteaa merellistä ilmaa. Mustanmeren rannikolta itään on Kolkhetin alanko, missä vallitsee subtrooppinen ja kostea ilmasto. Maan sateisimmat alueet ovat vuoristossa ja kuivinta on maan itäosassa. Joillakin vuoristoalueilla sade on joskus orograafista ja joillakin alueilla sade saattaa olla konvektiivista.

Kasvillisuus
------------

Kasvillisuus vaihtelee paljolti alueittain. Metsää maan pinta-alasta on noin kolmasosa. Kolkhetin mäkimaastossa on enimmäkseen ainavihantaa pensaskasvillisuutta ja lehtimetsää. Tämän alueen kasvillisuuteen kuuluvat muratit, alppiruusut, piikkipaatsamat ja puksipuut. Suramin vuorijonon ja Kaukasuksen alueella on vuorten alarinteillä enimmäkseen tammi- ja pyökkimetsää ja hieman ylempänä enimmäkseen havumetsää. Puurajan yläpuolella on ensin subalpiinisia niittyjä ja vielä korkeammalla alpiinisia niittyjä.

Eläimistö
---------

Vuoristoalueiden eläimiä ovat murmeli, kubaninturi ja gemssi. Metsien eläimiä ovat mäyrä, hirvieläimet, kettu ja susi.

Lähteet
-------

1. 1 2 3 4  Marketta Kotilainen: *Maailmalla, Aasia*, s. 310-311. Weilin+Göös, 2008. ISBN 978-952-0-33474-4.
2. 1 2 3  GE1 Georgia  25.9.2014. Blogger. Viitattu 6.4.2023.

Aiheesta muualla
----------------

* Kuvia tai muita tiedostoja aiheesta **Georgian maantiede** Wikimedia Commonsissa
*Tämä artikkeli kertoo Britannian kuninkaallisen laivaston Repulse-luokan linjalaivasta. Muita merkityksiä on täsmennyssivulla.*

**HMS Venerable** oli Britannian kuninkaallisen laivaston vuonna 1808 vesillelaskettu Repulse-luokan 74-tykkinen kolmannen luokan linjalaiva.

Valmistus
---------

*Pääartikkeli: Repulse-luokka*
Alus tilattiin 31. tammikuuta 1805 Thomas Pitcheriltä Northfleetistä, missä köli laskettiin joulukuussa. Se laskettiin vesille 12. huhtikuuta 1808. Valmistaja takiloi ja varusti aluksen vielä samana vuonna. Valmistuskustannukset olivat 64 318 puntaa ja varustamiskustannukset 26 484 puntaa.

Palvelus
--------

Alus otettiin palvelukseen toukokuussa 1808 kontra-amiraali Sir Richard Strathanin lippulaivana päällikkönään Sir Home Popham. Aluksen päällikkyyden vastaanotti kesäkuussa tilapäisesti Andrew King. Alus osallistui vuonna 1809 Walcherenin operaatioihin. Vuonna 1810 alus oli kontra-amiraali Sir Thomas Williamsin lippulaivana Pohjanmerellä. Se osallistui Espanjan pohjoisrannikon valvontaan ja 20. kesäkuuta Lequeiton taisteluun.

Alus siirrettiin satamapalvelukseen 1825 ja romutettiin 1838.

Lähteet
-------

* Winfield, Rif: *British Warships in the Age of Sail 1793-1817 - Design, Construction and Fates*. Minnesota: Seaforth Publishing, 2005. ISBN 978-1-84415-717-4. (englanniksi)

### Viitteet

1. 1 2  Winfield, Rif s. 78

*Repulse*-luokan linjalaivat

|  |
| --- |
| *HMS Sceptre* – *HMS Repulse* – *HMS Eagle* – *HMS Magnificent* – *HMS Valiant* – *HMS Elizabeth* – *HMS Cumberland* – *HMS Venerable* – *HMS Talavera* – *HMS Malabar* – *HMS Belleisle* |
| Edeltäjä: Fame-luokka – Seuraaja: Swiftsure-luokka |
**Ronald "Ronnie" Hazlehurst** (13. maaliskuuta 1928 – 1. lokakuuta 2007) oli brittiläinen säveltäjä ja kapellimestari, joka aloitti uransa BBC:llä viihdeorkesterissa vuonna 1961.

Hän sävelsi tunnusmusiikit monille brittikomedioille 1970- ja 1980-luvuilla, esimerkiksi sarjoille *Only Fools and Horses*, *Are You Being Served?*, *Sorry*, *Vielä virtaa*, *Some Mothers Do 'Ave 'Em*, *To the Manor Born*, *Yes Minister* ja Herra Perrinin uusi elämä.

Hazlehurst toimi usein kapellimestarina myös euroviisuissa. Hän johti avaus- ja väliaikanumerot Ison Britannian isännöidessä kilpailua vuosina 1974, 1977 ja 1982. Hän toimi myös Ison Britannian esitysten kapellimestarina seitsemästi, vuosina 1977, 1982, 1987, 1988, 1989, 1991 ja 1992. Vuonna 1977 hän käytti knallia ja sateenvarjoa toimiessaan Ison Britannian kapellimestarina. Samana vuonna hän toimi myös Saksan kapellimestarina.

Hazlehurst muutti Guernseyn saarelle vuonna 1997 ja asui siellä loppuelämänsä. Hän sairastui aivoverenkiertohäiriöön 27. syyskuuta 2007 ja kuoli Prinsessa Elisabetin sairaalassa St Martinissa 1. lokakuuta 2007.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Alankomaat

 |
|  |
| Taiteenala | 
* MusicBrainz
	+ 2

 |
|  |
| Muut | 
* Europeana

 |

 |
**Barapiréli** on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 40 kilometriä Korosta pohjoiseen. Kunnassa on 14 300 asukasta (vuonna 2009).

Barapirélin kunnan pinta-ala on 200 neliökilometriä. Se rajoittuu luoteessa ja pohjoisessa Koron piirin Madougoun, idässä Diounganin ja Bondon, etelässä Koron ja lounaassa Youdioun kuntiin. Seutu kuuluu Sahelin vyöhykkeeseen.

Kuntaan kuuluu 14 kylää. Asukkaat ovat etupäässä dogoneja. Vähemmistönä on fulbeja sekä jonkin verran bambaroita ja moseja. Uskonnot ovat islam, kristinusko ja animismi.

Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja ja kaupankäyntiä.

Kunnan liikenneyhteydet ovat heikot. Palveluihin kuuluu yhdeksän koulua ja terveysasema.

Lähteet
-------

1. ↑  Resultats Provisoires RGPH 2009 (Région de Mopti) *instat.gov.ml*.  Arkistoitu 22.7.2011. Viitattu 23.11.2014. (ranskaksi)
2. 1 2 3 4 5  Plan de Securite Alimentaire: Commune Rurale de Barapireli 2007–2011 *fsg.afre.msu.edu*.  Arkistoitu 7.3.2016. Viitattu 23.11.2014. (ranskaksi)
3. ↑  Mali - Cercle de Koro - Région de Mopti: Carte de référence *reliefweb.int*. Viitattu 23.11.2014. (ranskaksi)
J. V. Snellmanin muistomerkki

**J. V. Snellmanin muistomerkki** sijaitsee kaupungin keskustassa. Pekka Jylhän suunnittelema, vuonna 2006 paljastettu teoskokonaisuus kuvaa kivellä istuvaa, lukevaa poikaa. Teos sijaitsee jääkauden aikaisella siirtolohkareella, joka tunnetaan Kokkokivenä. Lapsuutensa Kokkolassa viettäneellä Snellmanilla oli tapana kiivetä kirjat mukanaan lukemaan.

Teos koostuu omenapuusta, jonka varjossa istuu lukeva poika. Teoksen erikoisuus ovat poikkeavan kirkkaat värit. Poika, kirja ja omena ovat terästä. Omenapuun rungon muottina on käytetty oikeaa omenapuuta. Teos on valettu Taidevalimo P. Venäläisellä Lapinlahdella ja maalaustyö tehty yhdessä Lainosalo Oy:n kanssa. Teoksen pohja- ja pintamaali sekä pintalakka ovat Tikkurila Oy:n tuotantoa.

Kallion seinässä on metallisin gemenakirjaimin: "*nuori sielu avoimena / ung själ öppet sinne*".

Katso myös
----------

* J. V. Snellmanin patsaat ja muistomerkit

Lähteet
-------

1. ↑  Pekka Jylhälle professoriapuraha *Yle uutiset*.  10.8.2011. YLE Keski-Pohjanmaa. Viitattu 22.7.2012.
2. ↑  Arja Schadewitz: Taidetta Tikkurilan tuotteilla *Tikkurila Coatings*. Tikkurila.  Arkistoitu 29.4.2013. Viitattu 22.7.2012.
3. ↑  Snellman Kokkolassa (kuva tekstistä) *3.bp.blogspot.com*. Viitattu 24.7.2012.
*Tämä artikkeli kertoo Britannian kuninkaallisen laivaston Culloden-luokan linjalaivasta. Muita merkityksiä on täsmennyssivulla.*

**HMS Venerable** oli Britannian kuninkaallisen laivaston vuonna 1784 vesillelaskettu Culloden-luokan 74-tykkinen kolmannen luokan linjalaiva.

Valmistus
---------

*Pääartikkeli: Culloden-luokka*
Alus tilattiin 9. elokuuta 1781 Perry, Wells & Greeniltä Blackwallista, missä köli laskettiin huhtikuussa 1782. Alus laskettiin vesille 19. huhtikuuta 1784 ja valmistui 29. elokuuta Woolwichissa. Aluksen valmistuskustannukset olivat 32 263 puntaa 2 shillinkiä ja dime, minkä lisäksi varustamiskustannukset 6 588 puntaa 11 shillinkiä ja 4 dimeä.

Palvelus
--------

Alus otettiin palvelukseen toukokuussa 1794 päällikkönään Sir John Orde. Se liittyi Howen johtamaan laivastoon syyskuussa. Alus oli kesäkuussa 1797 amiraali Duncanin lippulaivana Pohjanmerellä päällikkönään William Hope. Alus osallistui 11. lokakuuta Camperdownin taisteluun, jossa sen miehistöstä sai surmansa 15 ja 62 haavoittui. Alus poistettiin marras-joulukuun vaihteessa palveluksesta ja se oli kesäkuusta 1798 maaliskuuhun 1799 Chathamin telakalla kunnostettavana.

Alus palautettiin tammikuussa 1799 palvelukseen Kanaalin laivastoon päällikkönään Sir William Fairfax.
Alus haaksirikkoutui 24. marraskuuta 1804 Roundham Headin edustalla lähellä Torbayta.

Lähteet
-------

* Winfield, Rif: *British Warships in the Age of Sail 1714-1792 - Design, Construction and Fates*. Minnesota: Seaforth Publishing, 2007. ISBN 978-1-84415-700-6. (englanniksi)

### Viitteet

1. 1 2 3  Winfield 2007 s. 83

*Culloden*-luokan linjalaivat

|  |
| --- |
| *HMS Culloden* – *HMS Thunderer* – *HMS Venerable* – *HMS Terrible* – *HMS Victorious* – *HMS Ramillies* – *HMS Hannibal* – *HMS Theseus* |
| Edeltäjä: Royal Oak -luokka *– Seuraaja: Alfred-luokka* |